InimesedKerge uurib eluNoored nähtavaksTähed ja tähekesedTeleMuusikaPäev rahvalemmikugaFilm„Kinosaade“TeaterÜritused„Roosa reporter“
#000000
Harry Kõrvits: kui Charlie Watts läinuks Rollingutega taas lavale, oleks ta ehk trummide taga kustunud – see oleks muidugi ilus surm
#000001
24. augustil suri 80aastasena Rolling Stonesi trummar Charles Robert Watts. Rock Hoteli trummar Harry Kõrvits (68) sõnab: „Paljud võivad öelda, et ei Ringo ega Charlie polnud mingid trummarid, aga need ütlejad võivad kukele sõita!“ Trummar Reigo Ahven (39) sekundeerib: „Charlie Wattsi trummimäng on nagu poeesia – vähe tähemärke, aga palju sisu.“
#000002
Kõrvits ütleb, et arvas Wattsist vaatamata vanusevahele väga palju. „Ma olen küll temast kõvasti noorem, aga tegemist oli ühe minu iidolansambli eluaegse liikmega. Noorena oli mul kaks eeskuju – The Beatlesite trummar Ringo Starr ja Rollingutest Charlie Watts. Kui trummimängu alustasin, olin kahevahel ja mõtlesin, kas kasutada Starri või Wattsi stiili. Jäin truuks muidugi Ringole, aga Charlie jäi ka mulle ikkagi suureks eeskujuks.“
#000003